Aarhuus Stifts-Tidende, 1838-01-19
Ved Høiesteret ere Toldbetjent Rongsted samt Roerkarlene J. H. Jensen og N. C. Jensen, Alle af Skjelskjør, dømte, den Første (for at have afgivet en urigtig Rapport og med samme stemmende Forklaring i Retten) til 4 Gange 5 Dages, og de to Sidstnævnte (for at have afgivet urigtig Forklaring. i Retten) hver til 2 Gange 4 Dages Fængsel paa Vand og Brød. - Denne Sag er, forsaavidtsom den staaer i Forbindelse med, og nærmest har foranlediget en anden og betydeligere, af en sørgelig Mærkværdighed. Den nævnte Toldbetjent Rongsted, havde nemlig i den omtalte urigtige Rapport berettet, at han tilligemed de to Roerkarle paa en Kryds tour i Agers Sund havde truffet nogle Smuglere, der kom fra Møllergaarden paa den lille Øe Helholm i det store Belt; at disse Menneskeer ikke havde villet respectere Kongeflaget, som han heisede, saa at han maatte forfølge dem omtrent to Miil, samt at han, da de vel vare indhentede, men ikke vilde overgive ham deres Ladning (2 Tdr. og 6 Ankere Brændeviin, maatte kæmpe med dem, men at han og Roerkarlene tilsidst ikke kunde modstaae deres lange Knive – hvilket Altsammen senere erfaredes i det Væsentlige var aldeles usandt, da Rongsted tvertimod var gaaet paa Accord med Smuglerne om, at lade dem slippe med 3, siden 2 og tilsidst 1 Anker Brændeviin. Før imidlertid dette opdagedes, foretoges Undersøgelser paa Helholm, og her fandtes paa et Sted ved Strandkanten nedgravet et Oxhoved og en Tønde Brændeviin. Adspurgt om, hvis det paa Øen fundne Brændeviin var, svarede Mølleren, at han ikke vidste det, ligesom han og Kone benægtede, at de havde talt med eller kjendte de Smuglere, der havde været iland paa Helholm og som senere havde stridt med Rongsted. Denne Forklaring beedigede de Begge tilligemed Konens Brodersøn for Retten, blandt andre Grunde, især af den, at der paa Smuglerne hvilede den haarde Beskyldning, at de havde taget igjen paa Toldbetjenten c: Kongens Embedsmand; men Mølleren forekom det en gruelig Synd, at bringe Nogen i Ulykke, mindst for en saadan Sags Skyld. Smuglerne bleve imidlertid grebne i Nabojurisdictionen og vedgik, at de havde været paa Helholm. - Mølleren, hans Kone og hendes Brodersøn vare saaledes Meenedere. Hele denne interessante Sag findes i Procurator Langes Udvalg af Criminalsager 5 Bind 1 Hefte, hvor Hr. Lange i et mesterligt Defensionsskrift, betillet: Familien paa Helholm har forsvaret Mølleren og hans Familie. Mølleren Niels Larsen er Dannebrogsmand og nu 73 Aar gammel. Hans nuværende Sognepræst siger: at han har mange, saare mange paalidelige Vidnesbyrd for, at han stedse har viist sig som en sand Menneskeven, som en menneskekjærlig, i en sjelden Grad tjenstvillig, redelig og uegennyttig Mand og en anden af Øsognets Præster yttrer: han var en afsagt Fjende af al Usædelighed, en retsindig, ædruelig, vindskibelig Huusfader, en ærekjær Borger, en trofast, paalidelig Mand, en velvillig, hjælpsom Ven af de Trængende; kort, han var i Hjertet som paa Brystet: sin Gud og sin Konge tro. J Malmøe Tidning fortælles, at Kjøbenhavns Politie, som er kjendt for sin Aarvaagenhed og Raskhed, nyligen er kommen efter, at en Graveur sammesteds ved Navn Gørgensen forfærdigede til Brug, i Malmøe svenske Toldstempler, og at bemeldte Politie i den Anledning strax traf de hensigtsmæssigste Foranstaltninger imod dette formeentlige Falsknerie.